Bergens kalvskinn
Store norske leksikon,Historie,Historievitenskap,Kildeskrifter
Bergens kalvskinn er en jordebok, et register over geistlige jordeiendommer, for Bergen bispedømme fra omkring 1350.
Boken består nå av 50 store blad; slutten er tapt. Som den eldste bevarte jordeboken i Norge er Bergens kalvskinn et meget viktig kildeskrift både til bispedømmets historie, stedsnavnsforskning og bosetningshistorie.Originalen oppbevares hos Riksarkivet. Boken er utgitt i trykt versjon av P. A. Munch i 1843, og en faksimileutgave utkom i 1990. Les mer i Store norske leksikon Aslak Bolts jordebok (jordebok for Nidaros bispedømme) Røde bok (jordebok for Oslo bispedømme)